ฮั่งเส็งปิดเช้าร่วง 264.05 จุด หลังจีดีพีสหรัฐโตน้อยเกินคาด
ฮั่งเส็งปิดเช้าร่วง 264.05 จุด หลังจีดีพีสหรัฐโตน้อยเกินคาด
30 เม.ย. 2558

ดัชนีฮั่งเส็งตลาดหุ้นฮ่องกงปิดภาคเช้าปรับตัวลดลง โดยดัชนีฮั่งเส็งลดลง 264.05 จุด หรือ 0.93% ปิดภาคเช้าที่ 28,136.29 จุดหลังจากทางการสหรัฐเปิดเผยว่าผลิตภัณฑ์มวลรวมภายในประเทศ (จีดีพี) ช่วงไตรมาสแรกขยายตัวน้อยกว่าที่คาดการณ์
กระทรวงพาณิชย์สหรัฐเปิดเผยตัวเลขประมาณการครั้งแรกสำหรับจีดีพีช่วงไตรมาสแรกของปีนี้ โดยระบุว่ามีการขยายตัวเพียง 0.2% เทียบกับระดับ 2.2% ในไตรมาส 4 ของปีที่แล้ว และ 5% ในไตรมาส 3 ด้านนักวิเคราะห์คาดการณ์ก่อนหน้านี้ว่า จีดีพีมีการขยายตัว 1% ในไตรมาสแรก